CELEX: 32019D1255
Language: da
Date: 2019-07-18 00:00:00
Title: Rådets afgørelse (EU) 2019/1255 af 18. juli 2019 om ændring af protokol nr. 5 vedrørende vedtægterne for Den Europæiske Investeringsbank

24.7.2019   
               
               
                  DA
               
               
                  Den Europæiske Unions Tidende
               
               
                  L 196/1
               
            
         RÅDETS AFGØRELSE (EU) 2019/1255
         af 18. juli 2019
         om ændring af protokol nr. 5 vedrørende vedtægterne for Den Europæiske Investeringsbank
         RÅDET FOR DEN EUROPÆISKE UNION HAR —
         under henvisning til traktaten om Den Europæiske Unions funktionsmåde, særlig artikel 308,
         under henvisning til anmodning fra Den Europæiske Investeringsbank,
         efter fremsendelse af udkast til lovgivningsmæssig retsakt til de nationale parlamenter,
         under henvisning til udtalelse fra Europa-Parlamentet (1),
         under henvisning til udtalelse fra Europa-Kommissionen (2),
         efter en særlig lovgivningsprocedure, og
         ud fra følgende betragtninger:
         
                     (1)
                  
                  
                     Bestyrelsen for Den Europæiske Investeringsbank (»banken«) godkendte på mødet den 11. december 2018 en tidsplan for gennemførelse af ledelsesændringer, som den havde fremlagt på et møde den 17. juli 2018.
                  
               
                     (2)
                  
                  
                     I forlængelse af bankens styrelsesråds beslutning af 22. juni 2018 blev der nedsat en arbejdsgruppe på højt niveau bestående af EIB's ejere, som skulle undersøge mulighederne for, at visse medlemsstater tegner yderligere kapital i banken.
                  
               
                     (3)
                  
                  
                     Det er hensigtsmæssigt at forhøje Polens tegnede kapital med 5 386 000 000 EUR i overensstemmelse med dets anmodning.
                  
               
                     (4)
                  
                  
                     Det er også hensigtsmæssigt at forhøje Rumæniens tegnede kapital med 125 452 381 EUR i overensstemmelse med dets anmodning.
                  
               
                     (5)
                  
                  
                     I forbindelse med disse forhøjelser bør bestemmelserne om udpegelse af suppleanter til bankens bestyrelse foretaget af grupper af medlemsstater efter fælles aftale også ændres.
                  
               
                     (6)
                  
                  
                     Vedtægterne for banken bør derfor ændres i overensstemmelse hermed —
                  
               VEDTAGET DENNE AFGØRELSE:
         
            Artikel 1
            I protokol nr. 5 vedrørende vedtægterne for Den Europæiske Investeringsbank, der er knyttet som bilag til traktaten om Den Europæiske Unions funktionsmåde, foretages følgende ændringer:
            
                        1)
                     
                     
                        I artikel 4, stk. 1, første afsnit, foretages følgende ændringer:
                        
                                    a)
                                 
                                 
                                    Indledningen affattes således:
                                    
                                       »1.   Banken tildeles en kapital på 248 795 606 881 EUR tegnet af medlemsstaterne med følgende beløb:«
                                    
                                 
                              
                                    b)
                                 
                                 
                                    Linjerne vedrørende Polen og Rumænien affattes således:
                                    
                                                »Polen
                                             
                                             
                                                11 366 679 827 «
                                             
                                          
                                                »Rumænien
                                             
                                             
                                                1 639 379 073 «.
                                             
                                          
                              
                  
                        2)
                     
                     
                        Artikel 9, stk. 2, tredje afsnit, affattes således:
                        »Suppleanterne udnævnes af Styrelsesrådet for et tidsrum af fem år således:
                        
                                    —
                                 
                                 
                                    to suppleanter udpeget af Forbundsrepublikken Tyskland
                                 
                              
                                    —
                                 
                                 
                                    to suppleanter udpeget af Den Franske Republik
                                 
                              
                                    —
                                 
                                 
                                    to suppleanter udpeget af Den Italienske Republik
                                 
                              
                                    —
                                 
                                 
                                    to suppleanter udpeget efter fælles aftale af Kongeriget Spanien og Den Portugisiske Republik
                                 
                              
                                    —
                                 
                                 
                                    tre suppleanter udpeget efter fælles aftale af Kongeriget Belgien, Storhertugdømmet Luxembourg og Kongeriget Nederlandene
                                 
                              
                                    —
                                 
                                 
                                    tre suppleanter udpeget efter fælles aftale af Republikken Kroatien, Ungarn og Republikken Polen
                                 
                              
                                    —
                                 
                                 
                                    fire suppleanter udpeget efter fælles aftale af Kongeriget Danmark, Den Hellenske Republik, Irland og Rumænien
                                 
                              
                                    —
                                 
                                 
                                    seks suppleanter udpeget efter fælles aftale af Republikken Estland, Republikken Letland, Republikken Litauen, Republikken Østrig, Republikken Finland og Kongeriget Sverige
                                 
                              
                                    —
                                 
                                 
                                    seks suppleanter udpeget efter fælles aftale af Republikken Bulgarien, Den Tjekkiske Republik, Republikken Cypern, Republikken Malta, Republikken Slovenien og Den Slovakiske Republik
                                 
                              
                                    —
                                 
                                 
                                    en suppleant udpeget af Kommissionen.«
                                 
                              
                  
         
            Artikel 2
            Denne afgørelse finder anvendelse en måned efter den dag, hvor Rådets afgørelse (EU) 2019/654 (3) finder anvendelse.
         
         
            Udfærdiget i Bruxelles, den 18. juli 2019.
            
               
                  På Rådets vegne
               
               T. TUPPURAINEN
               
                  Formand
               
            
         
         
            (1)  Udtalelse af 17.4.2019 (endnu ikke offentliggjort i EUT).
         
            (2)  Udtalelse af 15.5.2019 (endnu ikke offentliggjort i EUT).
         
            (3)  Rådets afgørelse (EU) 2019/654 af 15. april 2019 om ændring af protokol nr. 5 vedrørende vedtægterne for Den Europæiske Investeringsbank (EUT L 110 af 25.4.2019, s. 36).